### מסכת ברכות פרק ט משנה ג

# בִּרְכַת שהחיינו, ברכה על טובה שיש בה גם רע ולהֵפֶך ותפילת שָׁוְא

**בָּנָה בַּיִת חָדָשׁ, וְקָנָה כֵּלִים חֲדָשִׁים -**

**אוֹמֵר: "בָּרוּךְ שֶׁהֶחֱיָנוּ".**

**מְבָרֵךְ עַל הָרָעָה מֵעֵין הַטּוֹבָה, וְעַל הַטּוֹבָה מֵעֵין הָרָעָה.**

**הַצּוֹעֵק לְשֶׁעָבַר - הֲרֵי זוֹ תְּפִלַּת שָׁוְא.**

**כֵּיצַד?**

**הָיְתָה אִשְׁתּוֹ מְעֻבֶּרֶת, וְאָמַר: "יְהִי רָצוֹן שֶׁתֵּלֵד אִשְׁתִּי זָכָר" - הֲרֵי זוֹ תְּפִלַּת שָׁוְא.**

**הָיָה בָּא בַּדֶּרֶךְ וְשָׁמַע קוֹל צְוָחָה בָּעִיר, וְאָמַר: "יְהִי רָצוֹן שֶׁלֹּא יִהְיוּ אֵלּוּ בְּנֵי בֵיתִי" - הֲרֵי זוֹ תְּפִלַּת שָׁוְא.**

משימה 1:

1. במשנה שלנו יש שלושה חלקים: **רישא**, **מציעתא** ו**סיפא**. סמנו בצהוב את שתי המילים הראשונות של כל חלק.
2. **בסיפא** של המשנה יש ביטוי שחוזר על עצמו מספר פעמים. מצאו את הביטוי וסמנו אותו בירוק.

השלימו:

הביטוי: \_\_\_\_\_\_\_\_\_\_\_\_\_\_\_\_\_\_\_\_\_\_\_ חוזר על עצמו בסיפא \_\_\_ פעמים.

משימה 2:

ברישא של המשנה יש שני מקרים שיש להם **דין** אחד.

בָּנָה בַּיִת חָדָשׁ, וְקָנָה כֵּלִים חֲדָשִׁים -

**אוֹמֵר: "בָּרוּךְ שֶׁהֶחֱיָנוּ".**

השלימו:

מקרה א: \_\_\_\_\_\_\_\_\_\_\_\_\_\_\_\_\_\_\_\_. מקרה ב: \_\_\_\_\_\_\_\_\_\_\_\_\_\_\_\_\_\_\_\_\_\_\_.

**הדין**:מברך: "ברוך אתה ה' אלקינו \_\_\_\_\_\_\_\_ ש\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ לזמן הזה".

**משימה 3:**

מְבָרֵךְ עַל הָרָעָה מֵעֵין הַטּוֹבָה, וְעַל הַטּוֹבָה מֵעֵין הָרָעָה.

מחקו את המיותר:

1. כאשר קורה מקרה רע / טוב צריך לברך "דיין האמת" אפילו אם יכול להיות שבהמשך יהיו למקרה גם תוצאות טובות / רעות.
2. כאשר קורה מקרה רע / טוב צריך לברך "הטוב והמטיב" אפילו אם יכול להיות שבהמשך יהיו למקרה גם תוצאות טובות / רעות.
3. הסיבה לשתי ההלכות היא שאנו מברכים על פי מה שכבר קרה / שיקרה בעתיד ולא על פי מה שכבר קרה / שיקרה בעתיד.

משימה 4:

הַצּוֹעֵק לְשֶׁעָבַר - הֲרֵי זוֹ תְּפִלַּת שָׁוְא.

1. סמנו את התשובה הנכונה::
2. פירוש המילים **צועק לשעבר** הוא:

* מתפלל על משהו שכבר עבר.
* צועק על מי שעבר לפניו והפריע לו להתפלל.

1. פירוש המילים **תפילת שָׁוְא** הוא:

* תפילה שאין בה תועלת.
* תפילה ארוכה מִדַּי.

1. במשנה הובאו שתי דוגמאות לתפילת שָׁוְא.

השלימו את הטבלה:

|  |  |  |  |
| --- | --- | --- | --- |
| המקרה | הסבר המקרה | התפילה שהאדם התפלל | הסיבה שתפילת האדם היא תפילת שווא |
| הָיְתָה אִשְׁתּוֹ מְעֻבֶּרֶת |  | "יְהִי רָצוֹן שֶׁתֵּלֵד אִשְׁתִּי זָכָר" |  |
| הָיָה בָּא בַּדֶּרֶךְ וְשָׁמַע קוֹל צְוָחָה בָּעִיר |  | "יְהִי רָצוֹן שֶׁלֹּא יִהְיוּ אֵלּוּ בְּנֵי בֵיתִי |  |